
Халықтың санитариялық-
эпидемиологиялық
саламаттығы саласындағы
тергеп-тексеру жүргізу
қағидаларына 7-қосымша


Тергеп-тексеру жүргізу нәтижелері туралы ақпарат


1. Тергеп-тексеру жүргізудің негізі – 29.09.2026 ж. «өкпенің жоғарғы жақ бөлігінің инфильтративті туберкулезі, (МБТ-), жаңа жағдай, 1 дәреже» нақтамасымен №25/3 шұғыл хабарламасы келіп түскенін мәлімдейді.

2. Тергеп-тексеру жүргізетін бақылау және қадағалау органы - Алматы қаласының Алмалы ауданы санитариялық-эпидемиологиялық бақылау басқармасы.

3. Тартылған сарапшылар (деректерді пайдалануға келісім) - талап етілмейді.

4. Тергеп-тексеру жүргізу мерзімі - 15.10.2026 ж. бастап 20.10.2026 ж. дейін.

5. Тергеп-тексеру жүргізілген жеке және (немесе) заңды тұлғалар – Алматы қаласы Білім басқармасының «Ә.Шаріпов атындағы №16 мектеп-гимназия» КММ.

6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының себептері мен сипаты - уақытша еңбекке жарамсыздық кезеңі аяқталғаннан кейін 2026 жылғы 14 қыркүйекте жұмысқа шығып, 2026 жылғы 25 қыркүйекке дейін нақты еңбек қызметін жүзеге асырған. Бұл ретте жұмысқа жіберу белгіленген тәртіппен ресімделмеген, жеке медициналық кітапшасы болмаған. Жеке медициналық кітапша - міндетті медициналық қарап-тексерулердің нәтижелері тіркелетін және жұмысқа жіберілгені туралы белгі қойылатын дербес құжат. Онда медициналық қарап-тексерулерден және қажетті зертханалық зерттеулерден белгіленген мерзімділікке сәйкес өткені туралы мәліметтер электрондық цифрлық нысанда қамтылуға тиіс.Аталған жағдай Қазақстан Республикасы Денсаулық сақтау министрінің 2021 жылғы 5 тамыздағы № ҚР ДСМ-76 бұйрығымен бекітілген Санитариялық қағидалардың 143-тармағының, Қазақстан Республикасының «Халық денсаулығы және денсаулық сақтау жүйесі туралы» кодексі 86-бабының 8-тармағының, сондай-ақ Қазақстан Республикасы Денсаулық сақтау министрінің 2020 жылғы 16 қарашадағы № ҚР ДСМ-196/2020 бұйрығы талаптарының бұзылуы болып табылады.

8. Қабылданған шаралар - Қазақстан Республикасының Әкімшілік құқық бұзушылық туралы кодексіне сәйкес әкімшілік жауаптылыққа тартылды.

